open-index/open-wikipedia-markdown huggingface dataset:
Gražina Kriaunevičienė

**Gražina Kriaunevičienė** (Digaitytė; g. 1959 m. gegužės 29 d. Laukuvoje, Šilalės rajone) – Lietuvos dailininkė, skiautininkė, akvarelistė, mokytoja-ekspertė.   

## Biografija

1984-1985 m. dirbo Alytaus medvilnės kombinate dailininke. Kūrė audinių raštus.

1985-1988 m. Vilniaus „Lelijos“ siuvimo fabriko eksperimentiniame ceche dirbo dailininke-modeliuotoja.   

Nuo 1989 m. Vilniaus automechanikos ir verslo mokykloje dėsto spec. piešimą ir kompoziciją. 

Nuo 2005 m. profesijos mokytoja-ekspertė.

## Kūryba

Nuo 2002 m. Lietuvos dailininkų sąjunga narė  , nuo 2008 m. Vilniaus dailiųjų amatų asociacijos narė. Jos užklotams, kilimėliams ir minkštiems žaislams suteiktas Lietuvos tautinio paveldo sertifikatas.

1982-1991 m. kas mėnesį rašė straipsnius apie madą jaunimo žurnalui „Jaunimo gretos“. Buvo žurnalo laureatė. 

1986 m. – pirmoji personalinė paroda Vilniuje. 

1991 m. įkūrė pirmąjį Lietuvoje skiautinių klubą „Urtė“, kuris gyvuoja iki šiol. 

Veda skiautinių kursus visoje Lietuvoje.

1997 m. personalinė paroda Vilniuje. Pristatė savo pirmąją knygą „Dėk skiautę prie skiautės“(1997). Tai pirmoji knyga apie skiautinių techniką lietuvių kalba. Pakartotinai gausiai papildyta išleista 2009 m.

2004 m. siuvėjų rengimo vadovėlyje parašyti moduliai „Specialusis piešimas“ ir „Drabužių kompozicija“.

2009 m. – personalinė paroda „Skiautinių laikas“, kurioje eksponuota 30 autorinių skiautinių. Parodoje buvo pirmą kartą eksponuojami iš Lietuvos muziejų fondų surinkti senieji lietuviški skiautiniai. Seniausias – 1886 m.

2017 m. autorinė akvarelės paroda Vilniuje. 

2018 m. autorinė skiautinių paroda „Laiko viražai“ 2-ojo lietuvių kultūros festivalio metu Vokietijoje, Liudvigshafene prie Reino. 

Kitos personalinės parodos vyko Skuode, Ignalinoje, Šilalėje, Alytuje, Kaltinėnuose, gimtojoje Laukuvoje. Dalyvauta daugelyje bendrų parodų Lietuvoje ir užsienyje. Daug skiautinių puošia privačius interjerus.

## Bibliografija
 
* Dėk skiautę prie skiautės. – V.: Leidybos Centras, 1997.
* Gražina Kriaunevičienė. Specialusis piešimas. Drabužių kompozicija | Siuvėjų rengimo vadovėlis. – V., 2004.  
* Dėk skiautę prie skiautės. – V.: Septyni menai, 2009, ISBN: 978-6094080142 

## Nuorodos

* Oficiali svetainė
*http://www.grazioji-skiaute.lt/psl/pradzia 
* http://www.zemaitijospaveldas.eu/lt/grazina-digaityte-kriauneviciene] 
* https://www.youtube.com/watch?v=kCAASad2EbQ]
* https://www.lrt.lt/mediateka/irasas/64755/ryto-suktinis]
* https://www.delfi.lt/gyvenimas/istorijos/brandos-metas.d?id=22909065

## Šaltiniai
Salinėlis

**Salinėlis** – mažytis ežeras šiaurės rytų Lietuvoje, Zarasų rajone, Dusetų seniūnijoje, apie 5,5 km į pietvakarius nuo Dusetų, netoli Žiego ir Salinio ežerų. Ilgis iš šiaurės vakarų į pietryčius – 0,19 km, plotis – 0,12 km. Altitudė 106,9 m. Krantai žemi, užpelkėję. Pietinėje pakrantėje auga miškelis, šiaurinėje ir rytinėje pakrantėse plyti pievos. Vakaruose išteka upelis link Salinio ežero (Šventosios upės baseinas).

Prie Salinėlio yra Vosgėlių kaimas, šiaurine pakrante praeina vieškelis .

## Šaltiniai
Kolinda Grabar-Kitarović

**Kolinda Grabar-Kitarovič** (, g. 1968 m. balandžio 29 d. Rijekoje, Jugoslavijoje) – kroatų diplomatė, politinė ir valstybės veikėja. 2015–2020 m. – Kroatijos prezidentė, pirmoji moteris šiame poste nuo daugiapartinių rinkimų pradžios 1990 m.

## Biografija

Pagal mokyklų apsikeitimų programą, 1986 m. baigė Los Alamoso vidurinę mokyklą Naujojoje Meksikoje, JAV. Grįžusi į Jugoslaviją, studijavo anglų ir ispanų kalbas ir literatūrą Zagrebo universitete, kurį baigė 1992 m. 1995–1996 m. studijavo Vienos diplomatijos akademijoje. 2000 m. Zagrebo universitete apsigynė tarptautinių santykių magistro laipsnį. Vėliau buvo Fulbraito stipendijatė Džordžo Vašingtono universitete, Luksičiaus stipendijatė Harvardo universiteto Kenedžio vyriausybės mokykloje, pakviesta mokslinė bendradarbė Džono Hopkinso universiteto Tarptautinių santykių tyrimų mokykloje Vašingtone.

## Karjera

1992 m. pradėjo dirbti patarėja tarptautinio bendradarbiavimo departamente Kroatijos mokslo ir technologijų ministerijoje, vėliau – užsienio reikalų ministerijoje (URM). 1995 m. tapo URM Šiaurės Amerikos departamento direktore. 1997–2000 m. dirbo diplomatijos patarėja ir ambasadoriaus pavaduotoja Kroatijos ambasadoje Kanadoje. Po to grįžo į URM.

2003 m. išrinkta į Kroatijos parlamentą. 2003 m. gruodį tapo europinės integracijos ministre. 2005 m. vasarį jai tapus URM ministre, reikėjo orientuoti šalį integacijos į Europos Sąjungą ir NATO kryptimi. 2008–2011 m. buvo Kroatijos ambasadore JAV. 2011 m. liepą pradėjo dirbti NATO generalinio sekretoriaus pavaduotoja viešosios diplomatijos klausimais.

2016 m. gegužę Irano prezidento Hassan Rouhani kvietimu lankėsi Irane, kur jai buvo pasiūlyta tarpininkauti santykiuose tarp Irano ir Europos Sąjungos.

1993–2015 m. buvo Kroatijos demokratijos sąjungos narė.

2015–2020 m. buvo Kroatijos prezidentė. 2020 m. sausio 5 d. šalies prezidento II rinkimų rate surinkusi apie 47 % balsų, pralaimėjo buvusiam premjerui Zoranui Milanovičiui.

## Šaltiniai

## Nuorodos

* Oficiali svetainė 

|-
Mélovin

**Konstantinas Nikolajevičius Bočarovas** (g. 1997 m. balandžio 11 d.), geriau žinomas kaip **Mélovin** – ukrainiečių dainininkas ir dainų autorius, atstovavo Ukrainai 2018 m. „Eurovizijos“ dainų konkurse su daina „Under the Ladder“.

## Biografija
Konstantinas Bočarovas (Melovin) gimė 1997 m. balandžio 11 d.Odesoje, Nikolajaus Bočarovo ir Valentinos Bočarovos šeimoje. Jis pradėjo domėtis muzikos nuo ketverių metų. Mokykloje per pertraukas rengdavo mini koncertus. 2009 m. įstojo į Teatro mokyklą „Самоцвити“. 2012 m. ją baigė su pagyrimu. 2013 m. buvo sukurtas sceninis vardas Melovin, taip pat įkuriama komanda „Big house Melovin“. 2015 m. įstojo į Kijevo muzikos institutą „Glier“.

## Karjera
### 2015–2016: X-Faktorius Ukraina
2015 m. Konstantinas (Melovin) dalyvavo Ukrainos X-Faktoriaus 6 sezone. Laidoje jis pirmavo ir buvo paskelbtas nugalėtoju. Pasibaigus televizijos šou, jis pradėjo turą Ukrainoje kartu su kitais keturiais finalistais. 2016 metais jis išleido savo pirmąją dainą "Ne odinokaya".

### 2017, 2018: Eurovizijos atranka
2017 m. sausio 17 d. K.Bočarovas (Melovin) buvo paskelbtas vienu iš 23 pretendentų į *Vidbir 2017*, Ukrainos nacionalinę atranką, su daina „Wonder“. Konstantinas (Melovin) varžėsi trečiajame pusfinalyje tų pačių metų vasario 19 d., kur užėmė antrą vietą ir pateko į finalą. Pusfinalyje jis surinko daugiausia taškų iš televizijos žiūrovų ir užėmė ketvirtąją vietą žiuri balsavime. Finalas vyko vasario 25 d. Galutiniame skaičiavime K.Bočarovas (Melovin) liko trečias.

2018 m. Melovin nusprendė sugrįžti į *Vidbir* Sausio 16 d. jis buvo paskelbtas tarp 18 kitų pretendentų į *Vidbir 2018* su daina „Under the Ladder“. Jis varžėsi antrame pusfinalyje, 2018 m. vasario 17 d. pateko į finalą. Finale, vykusiame vasario 24 d., jis nugalėjo. Ir tapo Ukrainos atstovu 2018 m. „Eurovizijos“ dainų konkurse. 2018 m. gegužės 10 d. Mélovin dalyvavo antrajame „Eurovizijos“ pusfinalyje. Jis pasirodė 18 numeriu ir pateko į finalą. 2018 m. gegužės 12 d. vyko „Eurovizijos“ finalas, kur Ukrainos atstovas pasirodė 1 numeriu. Finalo pabaigoje paaiškėjo, kad jis užėmė 17-ą vietą.

## Diskografija

### Albumai

* *Face to Face (2017)*

### Singlai
* *Не одинокая* (*2016)*
* *Play this life (2017)*
* *Ты, ты, ты (2016)*
* *Face to face (2017)*
* *Світ в полоні (2017)*
* *Шлях (2017)*
* *На взлёт* (2016)
* *Wonder* (2016)
* *Unbroken* (2017)
* *Hooligan* (2017)
* *Under the Ladder* (2018)
* *That's Your Role* (2018)
**З* *тобою, зі мною, і годі* (2018)  
**Чудова Мить* (2018)

## Išnašos
Velniabalės telmologinis draustinis

**Velniabalės telmologinis draustinis** – saugoma sritis Lietuvoje, Zarasų rajone, Dusetų seniūnijoje, 11 km į pietryčius nuo Dusetų, 1 km nuo Vencavo ežero. Apima Velniabalės pelkę ir joje telkšantį Glušoko ežerėlį. Natura 2000 apsaugos objektas (nuo 2005 m.).

Draustinis įsteigtas 2010 m., siekiant išsaugoti saugomų rūšių buveines. Saugomos šios ekosistemos: natūralūs distrofiniai ežerai, aktyvios aukštapelkės, tarpinės pelkės ir liūnai, pelkiniai miškai, pelkėti lapuočių miškai, vakarų taiga.

## Šaltiniai
2018 m. Europos merginų U-17 futbolo čempionatas

**2018 m. Europos merginų iki 17 m. futbolo čempionatas** – 11-asis UEFA organizuotas geriausių Europos merginų iki 17 metų amžiaus nacionalinių rinktinių turnyras. Čempionatas pirmą kartą vyko Lietuvoje.

## Komandos

## Stadionai
2015 m. UEFA suteikė teisę Lietuvai rengti čempionatą. Pirminiuose planuose svarstyta varžybas vykdyti keturiuose miestuose Kaune, Alytuje, Marijampolėje ir Jonavoje. 2018 m. pradžioje paskelbta, kad turnyras vyks Alytuje, Marijampolėje ir Šiauliuose.





## Varžybos

### A grupė

### B grupė

### Finalinės varžybos

## Kvalifikacija į kitus turnyrus

; Patekimas į pasaulio čempionatą

## Nuorodos
*Oficiali svetainė
Lukas (ežeras)

**Lukas** () – ežeras Lenkijoje, Varmijos Mozūrų vaivadijoje, Luko apskrityje, Elko ežeryne. Šalia ežero, rytiniame jo krante yra Luko miestas.

Ežeras susidarė per paskutinį ledynmetį pleistocene. Sąsiaurių, per kuriuos pastatyti tiltai, padalintas į dvi dalis – pietinę („didžiąją“) ir šiaurinę („mažąją“). Didžiąją dalimi maitinamas Luko upės, kuri įteka į ežerą jo pietvakariuose, išteka per Sunovo ežerą šiaurės vakaruose ir Šareko ežerą pietvakariuose. Ežere yra sala, kurioje 1398 m. Vokiečių Ordinas pastatė pilį, prie kurios įsikūrė Luko miestas. Dabar saloje yra likę tik pilies griuvėsiai, prie kurių galima patekti per 1910 m. pastatytą tiltą.

## Nuorodos
Newry City AFC

**Niūrio „City“** – Šiaurės Airijos futbolo klubas iš Niūrio.

## Istorija
Įkurtas 2013 m. buvo įkurtas naujas klubas, po to, kai bankrutavo senasis Newry City FC. 

2016–2017 m. sezone tapo Premier Intermediate League (III) nugalėtojais.

2017–2018 m. sezone rungtyniavo NIFL Championship. Užėmė antrą vietą ir pateko į Premjer divizioną.

2018–2019 m. sezone Premjer divizione liko dvylikti (paskutiniai) ir po sezono iškrito į žemesnį divizioną.

Nuo 2019–2020 m. sezono rungtyniavo NIFL Championship (II). 2020–2021 m. sezone dėl pandemijos grėsmių pirmenybės nevyko. 2021–2022 m. sezone tapo NIFL Championship (II) nugalėtojais. Po sezono buvo perkelti į aukštesnę pakopą.

Nuo 2022–2023 m. sezono rungtyniavo Premjer divizione. 2023–2024 m. sezone tarp dvylikos dalyvių liko paskutinėje vietoje ir iškrito į žemesnį divizioną.

2024–2025 m. sezoną praleido NIFL Championship (II). tarp dvylikos dalyvių liko paskutiniai ir iškrito į NIFL Premier Intermediate League (III).

## Sezonai

|}
Šaltiniai: 

## Europos turnyrai

## Spalvinė gama

## Apranga
;Sportinės aprangos pokyčiai
: namuose rungtyniavo mėlyna balta apranga;
: svetur dėvi atsargines aprangas.

## Išnašos

## Nuorodos
* Oficiali klubo svetainė
* facebook paskyra
* SCOCERWAY
* FLASHSCORE
* Transfermarkt
* Globalsportsarchive
Harland & Wolff Welders FC

**Harland & Wolff Welders** – Šiaurės Airijos futbolo klubas iš Belfasto.

## Istorija
Klubas įkurtas 1965 m. Kitados rungtyniavo mėgėjų lygose, o vėlesniais metais pateko į NIFL Championship.

## Sezonai

|}
Šaltiniai: 

## Spalvinė gama

## Apranga
;Sportinės aprangos pokyčiai 

## Išnašos

## Nuorodos
* Oficiali klubo sveatainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Dergview FC

**Dergview FC** – Šiaurės Airijos futbolo klubas iš Kasldergo.

## Istorija
Įkurtas 1980 m. buvo įkurtas klubas. Kitados rungtyniavo mėgėjų lygose. Vėlesniais metais pateko į NIFL Championship.

2008–2009 m. sezone rungtyniavo NIFL Championship, tačiau liko šešiolikti ir po sezono buvo perkelti į žemesnę pakopą.

2009–2010 m. sezone tapo NIFL Premier Intermediate League (III pakopa) nugalėtojais ir pateko į aukštesnį lygmenį.
 
Nuo 2010–2011 m. sezono rungtyniavo NIFL Championship (antra pakopa).

## Sezonai

|}
Šaltiniai: 

## Spalvinė gama

## Apranga
;Sportinės aprangos pokyčiai 

## Išnašos

## Nuorodos
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
Knockbreda FC

**Knockbreda FC** – Šiaurės Airijos futbolo klubas iš Belfasto.

## Istorija
1948 m. įkurtas klubas. Ilgą laiką rungtyniavo mėgėjų lygmenyje. 

### [[NIFL Championship]]
Nuo 2013–2014 m. sezono rungtyniavo antroje pakopoje. Debiutiniame sezone iškovojo trečią vietą. Vėlesniais metais rezultatai suprastėjo. 2019–2020 m. čempionatas dėl pandemijos grėsmių buvo nutrauktas. 2020–2021 m. NIFL Championship visai nevyko.

2021–2022 m. sezone liko vienuoliktoje vietoje ir dėl išlikimo kovojo pereinamosiose rungtynėse. 2022 m. gegužės 10 d. pirmosios rungtynės prieš Bangor FC baigėsi lygiosiomis 2-2. 2022 m. gegužės 14 d. atsakomosiose rungtynėse Knockbreda nugalėjo varžovus rezultatu 2–0. Knockbreda FC nugalėjo dviejų rungtynių bendru rezultatu 4–2 ir išsaugojo vietą NIFL Championship.

2022–2023 m. sezone Championship liko paskutinėje vietoje, dvylikti. Kadangi Warrenpoint Town FC prarado NIFL Championship licenciją, todėl Knockbreda žaidė pereinamąsias rungtynes su žemesniojo diviziono ekipa. Pirmąsias rungtynes laimėjo rezultatu 4-2, o atsakomosios baigėsi 0-0. Bendras dviejų rungtynių rezultatas 4-2 lėmė, kad Knockbreda išsaugojo vietą NIFL Championship.

## Sezonai

|}
Šaltiniai: 

## Apranga
;Sportinių aprangų gamos pokyčiai – 1) namuose, 2) svetur 

## Išnašos

## Nuorodos
* [ Oficiali klubo svetainė] 
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Queen's University Belfast AFC

**Queen's University AFC** – Šiaurės Airijos futbolo klubas iš Belfasto.

## Istorija
Klubas įkurtas 1910 m.

2024–2025 m. sezoną praleido NIFL Premier Intermediate League (III). 2025 m. gegužės 6 d. namuose nugalėjo varžovus Queen's University rezultatu 3-0. 2025 m. gegužės 9 d. atsakomosiose rungtynėse išvykoje pralaimėjo rezultatu 0-2, tačiau bendras dviejų rungtynių rezultatas 3-2 reiškė, kad į NIFL Championship pateko Queen's University, o Ballyclare Comrades FC iškrito į žemesnį divizioną.

## Sezonai

|}
Šaltiniai: 

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* IFA Championship
* Globalsportsarchive
Kemsinė

**Kemsinė** – mažas ežeras šiaurės rytų Lietuvoje, Zarasų rajone, Imbrado seniūnijoje, apie 4 km į šiaurės vakarus nuo Imbrado. Ilgis iš pietvakarių į šiaurės rytus 0,25 km, plotis iki 0,16 km. Altitudė 153,7 m. Krantai žemi, pelkėti, tik pietrytinis krantas aukštas. Iš šiaurės prieina Baltamiškės miškas. Pelkėta protaka jungiasi su tuoj šiaurės rytuose telkšančiu Kemsynės ežeru, pietvakariuose išteka upelis į Čičirį.

Šalia įsikūrę Kemsynės ir Kuklių kaimai. Į vakarus yra veikiantis Adomavos žvyro ir smėlio karjeras.

## Šaltiniai
Technostruktūra

**Technostruktūra** – organizacijos struktūros dalis, kurią sudaro įvairūs analitikai, kurie projektuoja ir formalaus valdymo, kontrolės, prisitaikymo struktūras, jas palaiko.

Henrio Mintsbergo nuomone, technostruktūros įtaka remiasi kompetencijos sistema, bet pasireiškia per biurokratinės kontrolės sistemos vystymą. Tuo tapu stipri organizacijos ideologija mažina biurokratinės kontrolės (o kartu ir technostruktūros) poreikį. Dėl to technostruktūra paprastai priešinasi organizacijos ideologijos vystymuisi ir palaikymui.

Technostruktūros analitikai paprastai menkai tesiidentifikuoja su savo organizacija.

Kadangi technostruktūros projektuojamos kontrolės ir prisitaikymo sistemos labiau reikalingos, kai kas nors keičiasi, technostruktūra skatina daryti nuolatinius pokyčius. Tai daroma, net jei pačiai organizacijai šie pokyčiai nenaudingi. Kita vertus, Mintsbergo nuomone, šie pokyčiai paprastai būna gana atsargūs, nes technostruktūra siekia standartizuoti visų kitų organizacijos dalių darbą, o dideli pokyčiai tam trukdo.

Iš organizacijos tikslų technostruktūra labiausiai linksta susitelkti į operacinius, išmatuojamus, tikslus, nes jie leidžia lengviausiai pagrįsti biurokratinės kontrolės naudą. Iš jų technostruktūra labiausiai linksta į našumą, ekonominius tikslus.

## Išnašos
Kasldergas

**Kasldergas** – gyvenvietė vakarų Šiaurės Airijoje, netoli Airijos pasienio. Yra išlikę pilies griuvėsiai.

## Istorija
Gyvenvietė viduramžiais kūrėsi prie pilies. Jos likučiai yra išlikę iki šių dienų.

Gyvenvietėje būtų sprogdinimų, kuriuos organizavo Airijos kovotojai.

## Demografija

### 19 amžiuje
19 amžiaus duomenys 

### 21 amžiuje
2008 m. gyveno 2935 žmonės.

## Sportas
### Futbolas
* Dergview FC – futbolo klubas.
* St Patricks FC – futbolo klubas.
* Killen Rangers FC – futbolo klubas.
* „Darragh Park“ stadionas, kuriame žaidžia vietos futbolo komandos. (Talpa 1 200 žiūrovų.)

## Galerija

File:Castlederg Castle - geograph.org.uk - 371758.jpg|Pilies griuvėsiai
File:Castlederg_Town_Centre_-_geograph.org.uk_-_371674.jpg|Gyvenvietės centre


## Išnašos

## Nuorodos
*Welcome to Castlederg
Drumahju

**Drumahjū** – gyvenvietė šiaurės vakarų Šiaurės Airijoje, netoli Derio miesto, Airijos pasienyje.

## Gyventojai
2001 m. gyveno 1367 žmonės. Iš jų:
* Iš jų 50% moterys, o kita pusė vyrai. 
* 85.7% protestantai, o 11.2% katalikai.
* 26.8% iki 16 m. amžiaus.
* 3.5% darbingo amžiaus žmonės buvo bedarbiai.

## Sportas
### Futbolas
* Institute FC – futbolo klubas.
* „YMCA Grounds“ stadionas, talpantis 1 570 žiūrovų.

## Išnašos

## Nuorodos
* Drumahoe Community Association 
* Drumahoe Community Association on Facebook
PSNI FC

**Police Service of Northern Ireland Football Club**, o trumpiau **PSNI FC** – Šiaurės Airijos futbolo klubas iš Belfasto.

## Istorija
1928 m. buvo įkurtas klubas **RUC** klubas. ()

Nuo 2002 m. vadinasi **PSNI FC**. ()

2022–2023 m. Intermediate League (III pakopa) liko dvylikti (paskutiniai), tačiau išsaugojo vietą lygoje, nes nuo 2023–2024 m. sezono dalyvių skaičius buvo išplėstas iki keturiolikos.

## Apranga
;Sportinių aprangų gamos pokyčiai – 1) namuose, 2) svetur 

## Sezonai

|}
Šaltiniai: 

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Transfermarkt
* nifootballleague
* Globalsportsarchive
Greičių karjeras

**Greičių karjeras** – karjero tvenkinys Lietuvoje, Jurbarko rajone, 6,5 km į pietvakarius nuo Jurbarko, Nemuno slėnyje. Sudarytas išeksploatavus smėlio ir žvyro išteklius ir prisipildžius vandens. Tvenkinio ilgis iš vakarų į rytus – 0,87 km, plotis – iki 0,23 km. Yra keletas maudyklų. Altitudė 10,7 m. Šiaurinis krantas aukštas, prasideda Kalnėnų miškas. Pietinis krantas žemas, plyti pievos ir dirbami laukai. Į šiaurės vakarus įsikūrusios Greičių kolektyvinių sodų bendrijos, į rytus – Kalnėnų kolektyvinių sodų bendrija.

Tvenkinys nenutekantis, priklauso Nemuno baseinui.

## Šaltiniai
Smukučių tvenkinys

**Smukučių tvenkinys** – tvenkinys Lietuvoje, Jurbarko rajone, Jurbarko mieste, 2,5 km į šiaurės vakarus nuo miesto centro. Sudarytas užtvenkus Mituvos upę (Nemuno intakas) 6,8 km nuo jos žiočių. Tvenkinio ilgis šiaurės-pietų-šiaurės vakarų kryptimi – 1,85 km, plotis – iki 0,045 km. Tvenkinys siauras ir ilgas, beveik neišsiliejantis iš upės vagos. Altitudė 15,5 m. Krantai daugiausia aukšti, apaugę mišku (tvenkinį supa Smukučių šilelis). Priešsroviui iškart telkšo Jurbarkų tvenkinys. Į šiaurę įsikūrusi sodininkų bendrija, į rytus – Jurbarkų gyvenvietė.

## Šaltiniai
Neišleidžiamasis paviršinių nuotekų tvenkinys

**Neišleidžiamasis paviršinių nuotekų tvenkinys** – dirbtinai sukurtas tvenkinys, naudojamas teršalų iš paviršinių nuotekų pašalinimui, nuotekų debito reguliavimui ir kaip nuotekų valymo įrenginys. Neišleidžiamajame tvenkinyje po lietaus, išleidus perteklinį nuotekų kiekį, lieka nuolatinis nuotekų kiekis.

## Veikimo principas

Lietaus vanduo nuo kietųjų dangų surenkamas paviršinių nuotekų surinkimo tinklais ir tiekiamas į neišleidžiamąjį paviršinių nuotekų tvenkinį. Atitekėjęs lietaus kiekis patenka į prieštvankos zoną, esančią paviršinių nuotekų įtekėjimo vietoje. Čia vyksta pirminis valymas – stambių teršalų pašalinimas. Sulaikomos su paviršinėmis nuotekomis atitekėjusios šiukšlės, buteliai, medžių lapai ir pan. tam, kad nepasklistų po visą tvenkinį. Prieštvankos tūris – nuo 15 % iki 30 % visos valyklos tūrio, o šlaitai ir dugnas turi būti sutvirtinti. Toliau vanduo teka į nuolatinio nuotekų kiekio zoną, kur vyksta antrinis valymas – nusodinimas. Nuolatinio nuotekų kiekio zonoje nuotėkos turi išbūti 2 – 4 savaites tam, kad būtų sudarytos palankios vandens augalų, mikroorganizmų ir dumblių augimo ir gyvenimo sąlygos. Teršalai čia mineralizuojami vykstant fiziniams ir biocheminiams procesams. Vandens lygis nuolatinio nuotekų kiekio zonoje priklauso nuo ištekėjimo elemento. Jei vandens lygis tvenkinyje pakyla aukščiau nei yra ištekėjimas (pvz., lietaus metu), vanduo iš tvenkinio palengva išteka. Tačiau esant intensyviam lietui, kai ženkliai pakyla vandens lygis tvenkinyje ir vanduo nespėja ištekėti per ištekio vamzdį, paviršinės nuotekos iš neišleidžiamojo tvenkinio gali pradėti lietis per avarinę nuopylą.

## Pagrindinės charakteristikos
Neišleidžiamasis paviršinių nuotekų tvenkinys pasižymi tokiomis charakteristikomis:

* Turi pastovų paviršinių nuotekų tūrį.
* Sulaiko atitekantį srautą ir mažina eroziją.
* Išlygina nuotekų debitą patenkantį į atvirus telkinius.
* Mažina teršalų emisiją.
* Pašalina dalį ištirpusių medžiagų.
* Adsorbuoja smulkias kietąsias daleles.

## Priežiūra

Neišleidžiamasis paviršinių nuotekų tvenkinys savo funkciją gali atlikti ir esant minimaliai priežiūrai. Tačiau reguliarūs patikrinimai yra būtini.

Būtina reguliariai:

* pašalinti stambius teršalus iš prieštvankos zonos.
* tikrinti tvenkinio dugno būklę ir išvalyti jį nuo nuosėdų.
* tikrinti įtekėjimo ir ištekėjimo vamzdžių būklę, apsaugoti juos nuo užsikimšimo.
* prižiūrėti, kad tvenkinys per daug neužželtų ir nesumažėtų jo efektyvumas.

## Pritaikymo galimybės
Neišleidžiamasis paviršinių nuotekų tvenkinys dažniausiai yra projektuojamas žemiausiose reljefo vietose, kur lietaus vanduo gali atitekėti savitaka.

Įrengimo vietoje dirvožemis turėtų būti nepralaidus vandeniui, kad į tvenkinį nesisunkų gruntinis vanduo arba iš tvenkinio vanduo nesisunktų į gruntą. Dėl šios priežasties neišleidžiamasis paviršinių nuotekų tvenkinys gali būti projektuojamas ir iš gelžbetonio.

## Šaltiniai
Balinamalardas

**Balinamalardas** – gyvenvietė vakarinėje Šiaurės Airijoje, Fermanos grafystėje.

## Gyventojai
2001 m. gyveno 1340 žmonės. Iš jų:
* Iš jų 50,7% moterys, o kita pusė vyrai. 
* 95.6% protestantai, vos 3.4% katalikai.
* 3.2% darbingo amžiaus žmonės buvo bedarbiai.

## Sportas
### Futbolas
* Ballinamallard United FC – namų rungtynes žaidžiantis futbolo klubas.
* „Ferney Park“ stadionas, talpantis 2 000 žiūrovų, iš jų 250 vietų – sėdimos.

## Galerija

Ballinamallard,_County_Fermanagh_-_geograph.org.uk_-_349694.jpg|Balinamalardo gatvė
Ballinamallard_Village_-_geograph.org.uk_-_1382915.jpg|Gyvenvietėje
Ballinamallard Methodist Church - geograph.org.uk - 349699.jpg|metodistų bažnyčia


## Išnašos

## Nuorodos
* Futbolo klubo naujienos (blogas)
Żejtun Corinthians FC

**Zeitūno „Corinthians“** – Maltos futbolo klubas iš Zeitūno.

## Istorija
Klubas įkurtas 1943 m. 1980 m. po Maltos futbolo lygų pertvarkos pateko į antros pakopos pirmenybes. 

Žaidė Maltos Pirmame divizione. Galiausiai, klubas turėjo finansinių problemų ir iškrito į žemesnius lygmenis.

2017–2018 m. sezone rungtyniavo Pirmame divizione, užėmė trečiąją vietą. Žaidė pereinamosiose rungtynėse, bet pralaimėjo varžovams minimaliu rezultatu 0:1.

2022–2023 m. sezone rungtyniavo Challenge League (II) ir liko trečiojoje vietoje. Dėl galimybės kilti į stipriausią šalies lygą kovojo pereinamosiose rungtynėse, tačiau pralaimėjo.

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* SOCCERWAY
* Transfermarkt
* Globalsportsarchive
* RSSSF: čempionai
* RSSSF: lentelės
* Foot.dk (sezonai)
Rakauskų tvenkinys

**Rakauskų tvenkinys** – tvenkinys Lietuvoje, Vilkaviškio rajone, 10,5 km į pietryčius nuo Vilkaviškio, 2,5 km į šiaurės vakarus nuo Keturvalakių. Vadinamas ir Rakauskų ežeru. Sudarytas užtvenkus bevardį upelį (V-3 upelio intakas, Vilkaujos baseinas) 0,6 km nuo jo žiočių. Tvenkinio ilgis iš pietvakarių į šiaurės rytus – 0,68 km, plotis – iki 0,1 km. Altitudė 72,5 m. Kranto linija labai vingiuota, yra didelis pusiasalis. Krantai neaukšti, vietomis apaugę medžiais ir krūmais. Aplinkui plyti dirbami laukai. Į pietus įsikūręs Rakauskų kaimas.

## Šaltiniai
Japoninė kamelija

**Japoninė kamelija** (*Camellia japonica*) – arbatmedinių (*Theaceae*) augalų šeimos atstovas.

## Augalo aprašymas
*Japoninė kamelija* yra žydintis medelis ar krūmas, kurio aukštis siekia 1,5-6 metrus. Jaunos šakelės rausvai-rudos, bręstant tampa pilkai-rudomis. Laiptiškai išsidėstę lapai yra tamsiai žali viršutinėje pusėje ir šiek tiek šviesesni iš apačios. Lapų ilgis siekia 11 cm, plotis 6 cm. Lapai turi maždaug 5-10 mm ilgio kotelį. Lapo apačia smailėjanti, kraštai dantyti, galiukas šiek tiek nusmailėjantis.

Žiedus užmezga ant šakų, žydi rausvais ir baltais žiedais, kiekviena žiedlapių eilė turi šešis ar septynis žiedlapius, vidiniai žiedlapiai neatskiriamai suaugę.

## Išnašos
Gudja United FC

**Gudja United Football Club** – Maltos futbolo klubas iš Gudžos.

## Istorija
Klubas įkurtas 1945 m. Rungtyniavo žemesniųjų pakopų pirmenybėse, bei futbolo taurės turnyruose.

2017–2018 sezone užėmė pirmą vietą Antrame Divizione ir iškopė į Pirmą divizioną.

2022–2023 m. sezone Premjer lygoje liko dešimtoje vietoje. 2023–2024 m. sezone rungtyniavo Maltese Premier League (I), tačiau liko keturiolikti ir po sezono buvo perkelti į žemesnį divizioną.

Nuo 2024–2025 m. sezono žaidė Maltese Challenge League (II).

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* faceboo paskyra
* SOCCERWAY
* FLASHSCORE
* Transfermarkt
* Globalsportsarchive
Birżebbuġa Saint Peters FC

**Birżebbuġa St. Peter's Football Club** – Maltos futbolo klubas iš Birzebudžios.

## Istorija
Klubas įkurtas 1946 m. Rungtyniavo žemesniųjų pakopų pirmenybėse, bei futbolo taurės turnyruose.

2022–2023 m. sezone rungtyniavo IZIBET Amateur League (III pakopa) ir A grupėje liko šeštoje vietoje.

## Sezonai

|}

## Išnašos

## Nuorodos
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
Plaštakos ežeras

**Plaštakos ežeras** – ežeras Lietuvoje, Anykščių rajono pietrytiniame pakraštyje, Kurklių seniūnijoje, 5 km į šiaurės rytus nuo Žemaitkiemio. Ilgis iš šiaurės vakarų į pietryčius apie 0,68 km, plotis iki 0,26 km. Altitudė 114,8 m. Pietrytinis krantas aukštokas, sausas, pietinis – žemas, vakarinis – supelkėjęs. Aplinkui daugiausia plyti pievos ir dirbami laukai. Pro ežerą teka Plaštakos upelis (Šventosios baseinas).

Aplink ežerą įsikūręs Plaštakos kaimas. Pietine pakrante eina kelias .

## Šaltiniai
Judinys (upė)

**Judinys** – upė Lietuvoje, Anykščių rajone, Kurklių ir Kavarsko seniūnijose; Šventosios kairysis intakas. Prasideda raisteliuose prie Auguškų kaimo. Teka pradžioje daugiausia šiaurėn, vidurupyje pasuka į vakarus–šiaurės vakarus pro Anykščių miškus. Įteka Šventojon 67,5 km nuo jos žiočių, šalia Judinio kaimo, 0,5 km į pietryčius nuo Kavarsko. Žemupyje stovi Judinio tiltas.

Intakai: Popelė (dešinysis), Duoba (kairysis).

Beveik visa vidurupio ir žemupio vaga ištiesinta. Ties Staškūniškiu (13,4 km nuo žiočių) sudarytas Staškūniškio tvenkinys. Netoli žiočių įrengta vandens malūno užtvanka. Antroji upės pusė patenka į Anykščių regioninį parką.

Gyvenvietės prie Judinio: Auguškos, Luciūnai, Staškūniškis, Buria, Janonys, Pajudinys, Judinys.

Upėvardis *Judinỹs* kildinamas nuo žodžių *judùs* („judrus“), *judėti* („krutėti“).

## Šaltiniai
San Ġwann FC

**San Ġwann Football Club** – Maltos futbolo klubas iš San Gvano.

## Istorija
Klubas įkurtas 1972 m. Dalyvavo žemesniųjų pakopų pirmenybėse, bei futbolo taurės turnyruose.

Nuo 2017–2018 m. rungtyniavo antroje pakopoje.

2022–2023 m. sezone rungtyniavo Challenge League (II) ir liko tryliktoje vietoje. Po sezono iškrito į žemesnį divizioną.

## Sezonai

|}

## Emblema

Vaizdas:San Ġwann FC logo.png|
Vaizdas:San Ġwann FC.png|


## Apranga
; Sportinės aprangos pokyčiai
* Namuose rungtyniauja geltona apranga
* Išvykose žaidžia mėlyna apranga.

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
* Foot.dk (sezonai)
Għargħur FC

**Għargħur Football Club (Għargħur FC)** – Maltos futbolo klubas iš Garguro.

## Istorija
Klubas įkurtas 1944 m. Dalyvavo žemesniųjų pakopų pirmenybėse, bei futbolo taurės turnyruose.

2022–2023 m. sezone rungtyniavo IZIBET Mėgėjų lygoje (III pakopa). „B“ grupėje liko trečioje vietoje. Dėl patekimo į aukštesnį divizioną kovojo atkrintamųjų rungtynių cikle, bet pralaimėjo.

## Sezonai

|}

## Išnašos

## Nuorodos
* [ Oficiali klubo svetainė] 
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
Viktoras Abramikas

**Viktoras Abramikas** (1908 m. spalio 19 d. – 1972 m. sausio 31 d.) – tarpukario Lietuvos krepšininkas ir futbolininkas. Vienas geriausių šalies futbolo vartininkų.
 
## Biografija
Nuo 1927 m. aštuonerius metus žaidė vartininko pozicijoje Lietuvos fizinio lavinimosi sąjungos Kauno klube (LFLS Kaunas), su kuria 1932 m. tapo Lietuvos čempionu. 1935–1942 metais futbolininko karjera yra nežinoma. 1942–1943 m. žaidė Kauno Tauro klube, su kuriuo laimėjo šalies pirmenybes. 1927 m. debiutavo Lietuvos vyrų futbolo rinktinėje rungtynėse su Latvijos reprezentantais. 1929 m., 1930 m. ir 1931 m. rinktinės sudėtyje dalyvaudavo Baltijos futbolo taurės turnyruose. 1930 m. laimėjo Baltijos taurę. Iš viso Lietuvos futbolo rinktinės spalvas gynė dešimt kartų.

1935 m. buvo pakviestas į Lietuvos vyrų krepšinio rinktinę, kuri tų metų sausio 19 d. Rygoje per draugiškas rungtynes pralaimėjo Latvijos krepšininkams net 113 taškų skirtumu (10:123). Nors V. Abramikas tąkart ir pelnė garbingus du taškus, vėliau jo, o taip pat komandoje žaidžiusių lengvaatlečio Jono Vabalo, šachmatininko Povilo Vaitonio, futbolo trenerio Nikodemo Čereko ir kt. paslaugų krepšinio aikštelėje buvo atsisakyta. Treniruotis į šalies „laikinąją sostinę“ Kauną buvo pakviesti patyrę Amerikos lietuvių krepšininkai, kurie 1937 m. Lietuvos krepšinio rinktinę atvedė prie pergalės Europos krepšinio čempionate.

## Išnašos
Šachmatai ir bridžas (žurnalas)

**Šachmatai ir bridžas** – Lietuvos šachmatų ir bridžo mėgėjų žurnalas (*mėnesinis šachmatininkų ir bridžistų organas*), leistas 1934 m. Kaune. 

## Istorija
Leido Juozas Strazdas ir Vladas Mikėnas, pastarasis kartu buvo ir atsakinguoju redaktoriumi. Spausdino Žaibo bendrovės  spaustuvė Kaune.

Pirmojo numerio vedamajame straipsnyje redaktorius Vl.Mikėnas paskelbė leidinio tikslus: *Mes nesiekiame uždarbio – tai turi kiekvienas suprasti – mes tenorime padėti pagrindą našiam visų Lietuvos šachmatistų savitarpio darbui*. Žurnale buvo spausdinami įdomesnės šachmatininkų partijos, pateikiami šio žaidimo uždaviniai ir jų sprendimų būdai, be to, viešinama šalies šachmatų varžybų kronika. Paskelbtas uždavinių sprendimų konkursas.

Gerokai mažesnės apimties buvo bridžo skyrelis. Jame taip pat buvo gilinamasi į šio kortų žaidimo teoriją, patalpintos pirmosios pamokos. Be to, pasakojama apie varžybas (tarp jų ir apie pirmąjį Baltijos šalių turnyrą Rygoje 1934 m., kurį kiek netikėtai laimėjo Lietuvos atstovai).

Mėnraštyje „Šachmatai ir bridžas“ bendradarbiavo Julius Smetona, Kazys Škėma, M.Fainas ir kt. Prenumerata metams kainavo 10 litų, dalis lėšų buvo gaunama iš reklamos. Visgi finansiškai išsilaikyti to nepakako ir, išėjus trečiajam numeriui, žurnalo leidimas buvo nutrauktas.

## Šaltiniai
* Šachmatai ir bridžas. 1934, Nr.1
* Šachmatai ir bridžas. 1934, Nr.2
* Šachmatai ir bridžas. 1934, Nr.3
FK Granata Klaipėda

**Klaipėdos „Granata“** – Lietuvos futbolo klubas iš Klaipėdos.

## Istorija

2016 m. įkurtas klubas. Tuomet jis vadinosi „Fanatas“. Dalyvavo mažojo futbolo ir futsalo pirmenybėse.

2018 m. įregistruotas kaip VšĮ; nuspręsta, kad komanda dalyvavaus III lygoje (Klaipėdos zonoje) ir žais 11x11 formatu.
Pirmenybes pabaigė triuškinančiu pralaimėjimu 8-23.

2019 m. sudarė bendrą komandą su Jakų ekipa.

## Pasiekimai
* 2016–2017 m. Klaipėdos miesto salės futbolo pirmenybėse užimta 7 vieta;
* 2017 m. Klaipėdos miesto 8x8 futbolo pirmenybėse užimta 8 vieta;
* 2017–2018 m. Klaipėdos miesto salės futbolo pirmenybėse užimta 10 vieta;
* 2022 m. Klaipėdos miesto 8x8 futbolo pirmenybėse užimta 2 vieta;
* 2022 m. Klaipėdos miesto 8x8 futbolo pirmenybėse užimta 1 vieta;

## Sezonai

|}
* 2019 m. jungtinė komanda su FK Jakai.

## Sudėtis (2018)
2018 m. gegužės 11 d.
#### Nariai
#1 Linas Kokanskas
#2 Artūras Jakovenka
#4 Aurimas Žiaušys
#5 Ramūnas Gracas
#7 Evaldas Misiūnas
#8 Šarūnas Badaras
#9 Tomas Jonušas
#10 Harijus Uselis
#11 Marius Lotužis
#13 Linas Šmaižys
#15 Dmitrij Šurajev
#17 Dalius Nikartas
#19 Andrius Rakauskas
#20 Titas Mikelis
#26 Nerijus Paulauskas
#30 Rolandas Vitkus
#38 Dainius Jankus
#### Kiti
# Paulius Jankauskas
# Evaldas Karpavičius
# Egidijus Martinkus
# Kęstutis Ivaškevičius
# Vilius Domarkas
# Dangirdas Žilinskas

## Šaltiniai

## Nuorodos
Pasaulio kėbulinių automobilių taurė

**Pasaulio kėbulinių automobilių taurė** () – tarptautinis kėbulinių automobilių čempionatas, organizuojamas FIA. Čempionatas rengti pradėtas 2018 m. vietoj Pasaulio kėbulinių automobilių čempionato lenktynių. 

Tokio tipo taurės lenktynės buvo rengiamos ir 1993–1995 m.

Šiose lenktynėse apdovanojami tik pilotai ir komandos, o ne gamyklos, todėl pirmenybės vadinamos taure. 

Debiutiniame 2018 m. sezone lenktynės 10 skirtingų trasų. Kiekvienoje jų vyks po tris lenktynes.

Šiame čempionate dalyvauja specialiai lenktynėms paruošti kėbuliniai 4-5 durų automobiliai. Jų variklių talpa siekia 1750-2000 cm³, o galia – iki 350 AG. 

## Čempionai

## Šaltiniai

## Nuorodos
* Čempionato svetainė
Sebastian Stan

**Sebastianas Stenas** (, g. 1982 m. rugpjūčio 13 d.) – Rumunijos ir JAV aktorius. Televizijoje atlikęs Karterio Beizeno vaidmenį seriale „Liežuvautoja“, princo Džeko Bendžamino vaidmenį seriale „Karaliai“, Skrybėliaus vaidmenį seriale „Senų senovėje“ ir T.J. Hamondo vadimenį miniseriale „Politiniai gyvūnai“. Pastarasis vaidmuo jam pelnė Critics' Choice nominaciją geriausio antraplanio vaidmens kategorijoje.

Stan sulaukė didelio pripažinimo suvaidinęs Žiemos Karį „Marvel“ superherojų Keršytojų filmuose. Pirmoji jo rolė buvo 2011 m. filme „Kapitonas Amerika: pirmasis keršytojas“. 2015 m. jis vaidino komiškoje Džonatano Deme dramoje „Ricki and the Flash“ bei Ridlio Skoto mokslinės fantastikos filme „Marsietis“. Po dvejų metų jis suvaidino Džefą Gilolį biografiniame filme „Aš, Tonia“.

## Filmografija

## Išnašos
Švenčionėlių–Berezvečės siaurasis geležinkelis

**Švenčionėlių–Berezvečės siaurasis geležinkelis** – 750 mm pločio vėžės siaurasis geležinkelis, nutiestas ir eksploatuotas Rusijos imperijos Vilniaus gubernijoje. Jungė Švenčionėlius ir Berezvečę (dabar Gluboko priemestis Baltarusijoje).

## Istorija

Leidimas statybai buvo duotas 1894 m., o po metų jau prasidėjo eismas maršrutu Švenčionėliai–Pastovys. Darbus finansavo iš Saldutiškio kilusio inžinieriaus Boleslovo Jaloveckio įkurta Pirmoji privažiuojamųjų kelių bendrovė (). Valstybė finansavimo šiam geležinkeliui neskyrė. Palaipsniui paklotų bėgių kelias ilgėjo, kol 1897 m. pasiekė Berezvečę. Bendras traukinių maršruto ilgis tais metais sudarė , ruože buvo stotys:
* Švenčionėlių geležinkelio stotis,
* Švenčionių geležinkelio stotis,
* Adutiškio geležinkelio stotis,
* Lentupio geležinkelio stotis,
* Pastovių geležinkelio stotis,
* Varapajeva,
* Navadruckas,
* Berezvečė.

Geležinkelis buvo numatytas keleivių, žemės ūkio produkcijos ir miško medžiagos transportavimui. Aptarnaujama teritorija buvo neturtinga ir gabentinų krovinių susidarydavo nedaug. Kiek geresnė padėtis buvo mazginėje Švenčionėlių stotyje, kurioje susijungdavo plačiojo geležinkelio Sankt Peterburgas-Varšuva ir siauruko Panevėžys–Švenčionėliai, valdomo tos pačios *Pirmosios geležinkelių bendrovės*, linijos. Akcininkai kasmet turėdavo dengti susidariusius nuostolius ir buvo net galvojama įmonę likviduoti, o bėgius demontuoti. Caro administracija taip pat nenorėjo finansiškai paremti geležinkelį, neskirtą kariškiams ar jų amunicijai pervežti.

Pirmojo pasaulinio karo metais frontas perskyrė ruožą pusiau. Rytinę jo dalį Rusijos kariuomenės geležinkelininkai praplatino iki 1524 mm vežios ir pratęsė iki dvikelės geležinkelio magistralės Bologojė–Polockas–Sedlecas, naujuoju bėgių keliu buvo gabenami kroviniai tiesiai į pafrontę. Vokiečių okupacinėje zonoje likusioje *Siauruko Švenčionėliai–Berezvečė* aptarnaujamoje teritorijoje taip pat įvyko permainų: nutiestas platusis Pabradės–Lentupio geležinkelis ir 600 mm pločio Lentupio–Kabilninko siaurasis geležinkelis.

XX a. tarpukariu lenkų valdomame Vilniaus krašte vietoje buvusio Švenčionėlių–Berezvečės geležinkelio veikė platusis Pabradės–Kruleuščynos geležinkelis (apie 1925 m.) ir Švenčionėlių–Lentupio–Naručio siaurasis geležinkelis (1937 m.).

Dabartiniais laikais rekonstruota buvusio siauruko trasa kursuoja traukiniai tik Baltarusijoje, o Lietuvoje bėgiai buvo demontuoti: 1967–1968 m. – atkarpoje Švenčionys–Lentupis, o 1972 m. – tarp Švenčionių ir Švenčionėlių.

## Šaltiniai

## Nuorodos
* 
* В. Лобачевский. ''Воропаевская дистанция пути и сооружений''
Anglinis

**Anglinis** – mažas ežerėlis šiaurės rytų Lietuvoje, Zarasų rajone, Salako seniūnijoje, 1,5 km į šiaurės vakarus nuo Salako. Ilgis iš vakarų į rytus 0,32 km, plotis 0,19 km. Altitudė 164,2 m. Krantai žemi, ištisai apaugę medžiais – ežerą supa Giteniškės miškas. Šiaurinėje pakrantėje plyti ~ 13 ha dydžio Salako pelkė. Rytuose išteka upeliukas link Luodžio ežero intako Ld-5 upelio. Netoli rytinio kranto praeina kelias .

## Šaltiniai
Laisvė (reikšmės)

**Laisvė** gali reikšti:

* Laisvė – subjekto galimybė nevaržomai, savo nuožiūra elgtis bei veikti.
* Laisvė (Kaunas) – visuomenės, politikos ir literatūros dienraštis, ėjęs nuo 1919 m. kovo mėn. iki 1923 m. rugsėjo mėn. Kaune.
* Laisvė (JAV) – JAV lietuvių laikraštis, ėjęs nuo 1911 m. balandžio 5 d. iki 1986 m. JAV.
Gulbės tvenkinys

**Gulbės tvenkinys** – tvenkinys Lietuvoje, Šilalės rajone, 3,5 km į pietryčius nuo Laukuvos. Sudarytas užtvenkus bevardį upelį (bevardžio upelio intakas, Viksvės baseinas) 0,4 km nuo jo žiočių. Tvenkinio ilgis iš rytų į vakarus – 0,4 km, plotis – iki 0,11 km. Altitudė 164,6 m. Krantai neaukšti, pietinis apaugęs medžiais. Pakrantės kalvotos, aplinkui plyti pievos. Kiek atokiau į vakarus įsikūręs Gulbių kaimas.

## Šaltiniai
André Borschberg

**Andre Boršbergas** (, g. 1952 m. gruodžio 13 d.)  – Šveicarijos verslininkas, orlaivių pilotas. Jis yra vienas Solar Impulse projekto kūrėjų, daugelio aviacijos rekordų, pasiektų saulės energijos varomais orlaiviais, autorius.

A. Boršbergas pirmasis 2016 m. liepą sėkmingai atliko skrydį aplink pasaulį su saulės energijos varomu lėktuvu. Maršrute iš Japonijos į Havajus pagerino vieno piloto valdomų bet kurios rūšies orlaivių ilgiausiai trukusio skrydžio pasaulio rekordą, ore su saulės aparatu išbuvęs 117 val. 52 min., įveikęs 826 km virš Ramiojo vandenyno. Ankstesnis rekordas nuo 2006 m. priklausė amerikiečiui Stivui Fosetui. Prieš tai, 2010 m. liepos 7 d., baigė pirmąjį 24 valandų trukmės saulės energijos varomą skrydį. Skrydis pagerino pilotuojamų saulės orlaivių ilgiausio ir aukščiausio skrydžių rekordus.

1976 m. baigė Lozanos federalinę politechnikos mokyklą, kur studijavo mechaniką ir termodinamiką, 1983 m. – MIT Sloan verslo mokyklą prie Masačusetso technologijos instituto. Daugiau kaip 20 metų yra pilotavęs Šveicarijos karinių oro pajėgų naikintuvus.

## Šaltiniai

## Nuorodos

* Oficiali svetainė
Nuotekų dumblo deginimas

**Nuotekų dumblo deginimas** – tai nuotekų dumblo apdorojimo technologija, skirta žymiai sumažinti dumblo kiekius nuotekų valyklose. Deginant dumblą išgaunama šiluminė energija yra naudojama dumblo džiovinimui ir elektros energijos gamybai.

## Nuotekų dumblo deginimo technologija
Dumblo deginimas vyksta deginimo krosnyje su ardynu (ketaus grotelės krosnyse: jis dedamas pakuros apačioje – ant jo dega kuras), kurio zonose įrengtas individualus valdymas ir oro tiekimas. Pelenų pašalinimas iš ardyno vyksta automatiškai. Iš ardyno karštos dūmų dujos teka į šilumokaitį, kuris perduoda šiluminę energiją į mažos dujų turbinos suslėgtą technologinį orą, o turbinos gamina elektrą. Taip pat, šilumokaitis pašildo siurbiamą orą ištekančiomis išmetamosiomis dujomis prieš degimo kamerą. Ataušintos dūmų dujos tiekiamos į šalinamo oro valymo įrenginius. Azoto oksidų valymas vykdomas pakopiniu deginimu ir dūmų dujų recirkuliacija. Išmetamosiose dujose esančios rūgščios kenksmingos dujos, tokios kaip SO2 ir HCl, šalinamos sausu sorbcijos procesu. Šalinamo oro valymas vykdomas plautuve, kuris „išplauna“ dulkių daleles ir cheminius junginius iš šalinamo oro. Organiniai junginiai, galintys sukelti kvapus, yra absorbuojami ir biologiškai skaidomi toliau esančiame biofiltre.

## Deginimo nauda ir efektyvumas

Pagrindinis tikslas, kurio siekiama naudojant šią dumblo apdorojimo technologiją, yra esminis dumblo kiekio sumažinimas. Dėl to labai sumažėja kaštai ir tarša, susijusi su dideliu dumblo kiekio transportavimu į galutinio panaudojimo ar deponavimo vietas. Energijos kiekis, kuris yra gaunamas deginant dumblą, yra apytikriai lygus energijos kiekiui, kuris sunaudojamas dumblui paruošti (išdžiovinti) ir sudeginti.

## Deginimo trūkumai
Pagrindinis aplinkosaugos požiūriu neigiamas dumblo deginimo aspektas yra kenksmingos medžiagos išmetamose dujose, reikalaujančios dujų išvalymo. Kitas aspektas – pavojingos cheminės medžiagos šlake, dėl ko šlakas gali būti priskirtas pavojingų atliekų grupei ir šalinamas į specialius pavojingų atliekų šalinimo įrenginius.

## Šaltiniai
Wayde van Niekerk

**Veidas van Nykerkas**  (, g. 1992 m. liepos 15 d. Keiptaune, PAR) – pietų afrikietis, legvaatletis, kuris specializuojasi 200 ir 400 m sprinto rungtyse. 2016 m. olimpinis čempionas, dukart pasaulio čempionas 400 m distancijoje, pasaulio rekordininkas. 2016 m. rugpjūtį pasiekė naują 400 m rungties rekordą, kuris 16 metų priklausė Maiklui Džonsonui.

## Karjera

Pirmą kartą tarptautinėje arenoje startavo 2010 m. jaunimo pasaulio čempionate, kur užėmė 4 vietą 200 m bėgimo rungtyje. Laimėjo bronzos medalį 4×400 m estafetėje Kazanės vasaros universiadoje 2013 m.

2015 m. liepos 4 d. dalyvavo Areva susitikimo varžybose, kur pasiekė Afrikos rekordą 400 m bėgime – 43,96 sek. Jis tapo pirmuoju afrikiečiu, kuriam pavyko nubėgti 400 m greičiau, nei per 44 sek. Rekordas teišsilaikė 1 dieną, nes jau liepos 5 d. Isaac Makwala distanciją įveikė per 43,72 sek.

Laimėjo 2015 m. Pasaulio lengvosios atletikos čempionatą, pasiekdamas Afrikos rekordą – 43,48 sek. Šis rezultatas tapo 4–uoju istorijoje iš greičiausių 400 m rungtyje. 2017 m. Pasaulio lengvosios atletikos čempionate iškovojo antrą vietą, 200 m nubėgęs per 20,11 sek., pirmą vietą - 400 m su 43,98 sek. rezultatu.

2016 m. rugpjūčio 14 d. laimėjo Rio de Žaneiro olimpines žaidynes su nauju pasaulio rekordu – 43,03 sek., sumušęs Maiklo Džonsono rekordą – 43,18 sek., – pasiektą 1999 m. Pasaulio lengvosios atletikos čempionate.

## Šaltiniai

## Nuorodos
Bokšto ir papilio doktrinos

**Bokšto ir papilio doktrinos** () – retorinė taktika, kai pateikiamos dvi pozicijos interpretacijos, iš kurių viena lengvai apginama, bet nepageidaujama, ir kita, kuri yra sunkiai apginama, bet pageidautina. Prie lengvai apginamos interpretacijos pereinama, kai oponentai ima pulti sunkiai apginamą interpretaciją.

Pavadinimą pateikė Nikolas Šeklis 2005 m. straipsnyje „The Vacuity of Postmodernist Methodology“. Pavadinimas kilęs iš viduramžių pilių, kurios turėdavo papilį, kuris buvo sunkiau apginamas, ir bokštą, į kurį pilies gynėjai laikinai atsitraukdavo stipresnio puolimo atveju.

Nikolo Šeklio teigimu, paprasčiausias bokšto ir papilio doktrinų variantas yra tai, ką jis pavadino „trolio nuvalkiota tiesa“ () – kai pateikiamas teiginys, kurį galima interpretuoti dviem skirtingais būdais: kaip akivaizdžiai teisingą neįdomų teiginį, arba kaip įdomų, bet neteisingą teiginį. Kitas variantas yra tada, kai naudojami keli skirtingi tų pačių terminų apibrėžimai.

Nikolas Šeklis kaip bokšto ir papilio doktrinų pavyzdžius nurodė keletą postmodernizmo šalininkų darbų ištraukų. Kaip „trolio nuvalkiotos tiesos“ pavyzdį jis pateikia teiginį, kad visa, kas yra sukonstruota, galėjo būti sukonstruota ir kitaip, kuriuo remiasi socialinis konstrukcionizmas. Jo teigimu čia neįdomi tiesa yra ta, kad žmonės sukuria savo įsitikinimus, o įdomi netiesa ta, kad visa, kas žinoma, bet kuri tiesa yra sukonstruota savavališkai.

Kaip kelių apibrėžimų naudojimo pavyzdį Šeklis pateikia Mišelio Fuko aiškinimą apie tiesos ir galios tapatumą. Šeklis nurodo, kad Fuko tiesą apibrėžia kaip procedūras teiginių kūrimui bei reguliavimui, o po to naudoja žodį „tiesa“ tiek sava, tiek ir įprastine prasme.

Teigiama, kad į bokšto ir papilio doktrinas panaši yra netikro škoto logikos klaida.

## Išnašos
Akmuo „Laumės valtis“

**„Laumės valtis“** – mitologinis akmuo Lietuvoje, Utenos rajone, Užpalių seniūnijoje, priešais Užpalius (kitapus Šventosios), Lygamiškio piliakalnio papėdėje. Akmuo gulsčias – 2,50 m ilgio, 1,95 m pločio, 1,10 m aukščio.

Pasak legendos tai kažkada buvusi auksinė valtis, giliai piliakalnyje paslėpta. Ją daug kas bandė atkasti, bet, užgiedojus gaidžiams, drąsuoliai žūdavo. Tačiau vėl drąsių, atkaklių Užpalių krašto vaikinų atsirasdavo. Kartą du jauni, tvirti vyrai ryžosi laimę pabandyti. Nors jiems trukdė laumės, kalbino meilios gražuolės, tačiau jie atkasė auksinę valtį dar gaidžiams nepragydus, bet neištvėrė ir susiginčijo – kam ji atitekt turėtų. Ir valtis akmeniu pavirto.

Objektas nuo 2002 m. yra įtrauktas į saugomų gamtos paveldo objektų sąrašą.

## Šaltiniai
SK Dnipro-1

**SK Dnipro-1** – Ukrainos futbolo klubas iš Dnipro.

## Istorija
Klubas įkurtas 2015 m. lapkričio 29 d. Jo įkūrėjais tapo Maksimas Bereza ir Henadyjus Polonskis. 

Nuo 2019–2020 m. klubas rungtyniavo aukščiausioje šalies lygoje. Debiutantai liko septintoje vietoje.

2022–2023 m. pirmą kartą klubo istorijoje iškovojo sidabro medalius, kai užėmė antrą vietą čempionate.

## Pasiekimai
; Aukščiausioji lyga
:  **Antroji vieta (1):** 2022–2023 m.

; Druha liga (III pakopa), „B“ grupė
:  **Nugalėtojai (1):** 2017–2018 m. 

; Ukrainos futbolo taurė
: 2017–2018 m. ir 2018–2019 m. klubas pasiekė Ukrainos futbolo taurės pusfinalį.

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Taip pat skaitykite
* ŽFK Dnipro-1 – apie klubo vyrų pagrindinę komandą

## Išnašos

## Nuorodos
* Oficiali klubo svetainė 
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Waylon (dainininkas)

**Willem Bijkerk** (g. 1980 m. balandžio 20 d. Apeldorne), geriau žinomas kaip **Waylon** – olandų dainininkas.

## Biografija

Pseudonimą Waylon atlikėjas pasiėmė iš savo muzikinio idealo – amerikiečių kantri atlikėjo Waylon Jennings. 2001 metais buvo pakviestas prisijungti prie Waylon Jennings turo JAV, tačiau tais pačiais metais amerikietis mirė, o Willem grįžo į gimtuosius Nyderlandus.

Atlikėjas išpopuliarėjo 2008-aisiais televizijos projekte „Olandijos talentai“ ir tapo pirmuoju olandu, pasirašiusiu kontraktą su „Motown“. 2009 metais išleido albumą „Wicked Ways“ albumą, kuris užėmė 3 vietą populiariausiųjų sąraše. 2011 m. išleido antrąjį albumą, o po metų buvo išrinktas geriausiu dainininku „3FM“ apdovanojimuose.

2014 metais kartu su Ilse DeLange suformavo duetą „The Common Linnets“ ir tų metų „Eurovizijoje“ triumfavo pirmajame pusfinalyje, finale užėmė 2 vietą. Tai buvo aukščiausias šalies pasiekimas nuo 1975 metų. Vis dėlto atlikėjas po konkurso nusprendė palikti grupę ir koncentruotis į solinę karjerą.

Nuo 2016 metų atlikėjas taip yra vienas iš projekto „Nyderlandų balsas“ mokytojų. 2018 m. Waylon su daina „Outlaw in 'Em“ antrą kartą atstovavo Nyderlandams „Eurovizijoje“ Lisabonoje.

## Diskografija
* 2009: *Wicked Ways*
* 2011: *After All*
* 2014: *Heaven After Midnight*
* 2016: *Seeds*
* 2018: *The World Can Wait*

## Nuorodos

* Oficiali svetainė